Keane Lewis-Potter. Keane William Lewis-Potter (2001-yil 22-fevralda tugʻilgan) — angliyalik professional futbolchisi, Premer-liganing „Brentford“ klubida hujumchi sifatida oʻynaydi. Klublardagi faoliyati. Lewis-Potter 2019-yilning yanvar oyida „Hull City“dagi birinchi oʻyinini Angliya kubogi doirasida „Milwall“ jamoasiga qarshi oʻyinda oʻtkazadi. 2019-yilning mart oyida Lewis-Potter 2018-19-yilgi mavsumning qolgan qismi uchun Bradford (Park Avenue) jamoasiga ijaraga beriladi. 2019-yil 9-noyabrda Lewis-Potter „Hull City“ safida „West Bromwich“ jamoasiga qarshi o‘yinning 89-daqiqadasida Leonardo Lopes o‘rniga maydonga tushiriladi. 2019-yil 30-noyabrda u Callum Elderning o‘rniga maydonga tushadi va Barnsleyjamoasining darvozasiga gol uradi. Ushbu gol Lewis-Potterning „Hull City“dagi yagona goli boʻlib qoladi. Shuningdek, ushbu gol uning birinchi professional goli hisoblanadi. 2021-yilning 18-yanvarida Lewis-Potter „Hull City“ jamoasi bilan 2023-yilning yoziga qadar yangi shartnoma imzolaydi. Lewis-Potter 2020-21-yilgi mavsumda „Hull City“ jamoasi safida jami 13 ta gol uradi va mavsumni eng yaxshi toʻpurarlar orasida 3-oʻrin bilan yakunlaydi. 2022-yil 3-mayda Lewis-Potter „Hull City“ jamoasining 3-raqamli toʻpurari sifatida taqdirlanadi. Bundan tashqari „Hull City“ bosh murabbiyi Shota Arveladze uni mavsumning eng yaxshi oʻyinchisi deb topadi. Muxlislar tomonidan ham mavsumning eng yaxshi oʻyinchisi degan taʼriflarga sazovor boʻladi va mavsumning eng yaxshi futbolchisi unvoniga sazovor boʻladi. Brentford. 2022-yil 12-iyul kuni Premer-liganing Brentford klubi Lewis-Potter bilan olti yillik shartnoma imzolaganini eʼlon qiladi. Bu shartnomaning miqdori esa rasman eʼlon qilinmaydi. Xalqaro faoliyati. 2022-yilning mart oyida Lewis-Potter 21 yoshgacha boʻlgan futbolchilar oʻrtasidagi 2023-yilgi UEFA Yevropa chempionati saralash bosqichi uchun Angliyaning 21 yoshgacha boʻlgan futbolchilari terma jamoasiga birinchi xalqaro chaqiruvini oladi. U Albaniyaga qarshi uchrashuvning 82-daqiqada Noni Madueke oʻrniga zaxiradan maydonga tushib, Angliya U21 terma jamoasidagi birinchi oʻyinini oʻtkazadi. Yutuqlari. Hull City Individual